Periode 1985-1990, piyambakipun dados lektor Universitas Nagara Moskwa ing babagan Hubungan Internasional lan mimpin kelompok parusahan swasta indhustri-perdagangan ing periode 1991-1994. Taun 1991, piyambakipun nilaraken profesi mucal. Miturut biografinipun, piyambakipun kagayut pawiyatan bisnis wonten ing Moskwa lan Istanbul. Boten kathah ingkang dipunmangertosi babagan pawiyatan bisnisipun, nanging wonten ing periode punika piyambakipun dipunkenal minangka satunggaling "playboy". Isu-isu ingkang sumebar, piyambakipun asring ngunjungi kasino lan asring kagayut kaliyan utang ingkang ageng wonten ing judi, nanging slamet amargi kakuwasan bapakipun. Sikap lan karakteripun saèstu bènten kaliyan bapakipun.